b'\n_START_ARTICLE_\nMirjana Kasapovi\xc4\x87\n_START_PARAGRAPH_\nMirjana Kasapovi\xc4\x87 (Sarajevo, 19. rujna 1956.) hrvatska politologinja\n_START_SECTION_\n\xc5\xbdivotopis\n_START_PARAGRAPH_\nOsnovnu i srednju \xc5\xa1kolu zavr\xc5\xa1ila je u Vare\xc5\xa1u. Diplomirala je na Fakultetu politi\xc4\x8dkih znanosti Sveu\xc4\x8dili\xc5\xa1ta u Zagrebu 1979. godine, te magistrirala i doktorirala na istom fakultetu, 1984. odnosno 1990. godine. Od 2001. godine je redovita profesorica na mati\xc4\x8dnom fakultetu. Autorica ili suautorica je ve\xc4\x87eg broja knjiga, te ve\xc4\x87eg broja stru\xc4\x8dnih \xc4\x8dlanaka. Jedan je od vode\xc4\x87ih hrvatskih stru\xc4\x8dnjaka za komparativnu politiku, izborne sustave, Bosnu i Hercegovinu, te Bliski istok, posebno Izrael, Palestinsku samoupravu, Libanon i Cipar. Uz znanstveni rad bavi se i novinarstvom, objavljuje \xc4\x8dlanke o dnevnopoliti\xc4\x8dkim temama u dnevnom i tjednom tisku (Globus EPH/Hanza medije, te Obzor Ve\xc4\x8dernjeg lista Styrie).'